બહુ જલ્દી ઈંગ્લેન્ડથી ઢગલાબંધ સાહિત્ય આવ્યું ને એમાં ત્યાં અને બીજા વિદેશોમાં અંધજનો કેવી રીતે જીવન વ્યતીત કરે છે ? શી રીતે જાતને આ અભિશાપની અસરમાંથી મુક્ત કરે છે અને કેવાં કેવાં કામો કરી શકે છે તેની બહુ સારી, બહુ બધી માહિતી છત્રપતિએ એ પુસ્તકો બીજા પાસે વંચાવી વંચાવીને મેળવી. પછી તો બ્રેઈલ લિપિ પણ શીખી લીધી અને બ્રેઈલ લિપિનાં પુસ્તકો કે જે ઈંગ્લેન્ડથી આવ્યાં હતાં તે વાંચી લીધાં.